צליל מכוון

"צליל מכוון" היה הרכב פופ רוק ישראלי שפעל במהלך שנת 1979. חבריו היו המוזיקאים שלמה יידוב (מלחין, זמר וגיטריסט), שם-טוב לוי (מלחין, זמר, קלידן וחלילן) ויצחק קלפטר (מלחין, זמר וגיטריסט). זהו גם שם האלבום היחיד של ההרכב, שיצא באותה שנה, ושם אחד השירים מתוכו, אשר נכתב על ידי קלפטר.

כל אחד מחברי ההרכב כבר היה מוכר כיוצר ומבצע בזכות עצמו בנוף המוזיקה הישראלית באותם ימים. הדבר ניכר ברפרטואר הקבוצה: כל שיר בו הולחן על ידי אחד מהם בסגנונו המיוחד, וזה אשר הלחין לרוב היה גם הסולן הדומיננטי בביצוע אותו שיר.

במהלך שנת פעילותו של ההרכב, יצאו השלושה למסע הופעות בארץ, אך למרות הצלחת המופע והאלבום, התפרק ההרכב עוד באותה שנה.

בשנת 2002, יותר מעשרים שנה לאחר מכן, התאחדו יידוב, לוי וקלפטר למסע הופעות שבוסס על שירי האלבום "צליל מכוון", ועל שירים מהרפרטואר האישי של כל אחד מהם.

האלבום 

בהקלטות האלבום השתתפו מוזיקאים נוספים: אבנר יפעת (גיטרה בס), אלון הלל (תופים), איקי לוי (תופים), מאיר ישראל (תופים) ודני מקוב (תופים). את עטיפת האלבום עיצבה מיכל לויט שעיצבה באותה העת כמה מהאלבומים הבולטים של דור המוזיקאים הצעיר.

שירי האלבום

קרדיטים 
צליל מכוון
 שם טוב לוי: חליל ושירה
 שלמה יידוב: גיטרות ושירה
 יצחק קלפטר: גיטרות ושירה

נגנים מלווים
 אבנר יפעת: גיטרה בס
 אלון הלל: תופים
 מאיר ישראל: תופים
 איקי לוי: תופים
 דני מקוב: תופים

נוספים
 דודו אלהרר: הפקה 
 מיכל לויט: עיצוב עטיפת האלבום

קישורים חיצוניים

ניתוח מוזיקלי של השיר צליל מכוון, באתר מלודיה - Melodia.me

הערות שוליים

אלבומים בעברית
אלבומי רוק ישראליים
אלבומי בכורה מ-1979
להקות פופ רוק
להקות פופ ישראליות
להקות רוק ישראליות
שלישיות מוזיקליות ישראליות
סופרגרופ
אלבומים שהוקלטו באולפני טריטון